Αριστοδήμειο Μεσσηνίας

Το Αριστοδήμειο είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 264 κατοίκους, σύμφωνα με την Απογραφή του 2011.

Τοποθεσία 
Το Αριστοδήμειο ανήκει στην Κοινότητα Αριστοδημείου, υπάγεται στη Δημοτική Ενότητα Ιθώμης, με έδρα τη Βαλύρα και βρίσκεται σε υψόμετρο 47 μέτρων.

Πληροφορίες 
Μέχρι το 1919 ονομαζόταν Χασάμπασα, από το όνομα του Χασάν Πασά, που το διαφέντευε επί Τουρκοκρατίας. Το σημερινό όνομα το οφείλει, στον Αρχαίο Μεσσήνιο βασιλιά Αριστόδημο, του οποίου ο τάφος πιθανόν βρίσκεται εκεί. Το σπίτι του Μακεδονομάχου ήρωα Μαρίνου Λυμπερόπουλου (Καπετάν Κρόμπα), βρίσκεται στο Αριστοδήμειο και έχει χαρακτηριδθεί διατηρητέο μνημείο.

Διοικητικές μεταβολές 

 21-04-1835, ο οικισμός Χασάμπασα προσαρτάται στο Δήμο Εύας.
 08-12-1845, ο οικισμός Χασάμπασα αποσπάται από το Δήμο Εύας και προσαρτάται στο Δήμο Ιθώμης.
 17-04-1873, ο οικισμός Χασάμπασα ορίζεται χειμερινή έδρα του Δήμου Ιθώμης.
 26-02-1881, ο οικισμός Χασάμπασα παύει να είναι έδρα του Δήμου Ιθώμης.
 31-08-1912, ο οικισμός Χασάμπασα αποσπάται από το Δήμο Ιθώμης και ορίζεται έδρα της Κοινότητας Χασάμπασα.
 10-05-1919, ο οικισμός Χασάμπασα μετονομάζεται σε  Αριστοδήμειο.
 19-03-1961, στον οικισμό Αριστοδήμειο προσαρτάται ο καταργούμενος οικισμός Καλόβρυση της Κοινότητας Αριστοδημείου.
 04-12-1997, ο οικισμός Αριστοδήμειο αποσπάται από την Κοινότητα Αριστοδημείου και προσαρτάται στο Δήμο Ιθώμης.
 07-06-2010, ο οικισμός Αριστοδήμειο αποσπάται από το Δήμο Ιθώμης και προσαρτάται στο Δήμο Μεσσήνης. Η τοπική κοινότητα Αριστοδημείου είναι χαρακτηρισμένη ως αγροτικός πεδινός οικισμός, με έκταση 10,552 χμ² (2011).

Πληθυσμός

Παραπομπές 

Χωριά του νομού Μεσσηνίας
Δήμος Μεσσήνης